林俊傑現身F1賽車上海站 限量名錶碾壓小米集團董事長
林俊傑(JJ)上月喺新加坡朝聖美國歌后Taylor Swift演唱時,意外曝光全球限量75隻嘅RICHARD MILLE RM 47, 價值約為8百萬港幣,當時已經有網友指佢將「豪宅」戴上身。
日前JJ現身世界一級方程式(F1)賽車上海站,身為觀眾嘅佢,身穿卡奇色外套、漁夫帽、黑色長褲,看似低調,不過佢手上嘅 RICHARD MILLE又再刷新佢嘅財力,呢隻由RM與Ferrari聯名嘅腕錶限量150隻,全錶厚度僅1.75毫米,官價為1.6千萬人民幣(約1.76千萬港元),而同場嘅林志穎雖然都係戴RICHARD MILLE,售價約為3.5百萬人民幣,而小米董事長雷軍所戴嘅小米智能手表,約為8百人民幣,普通打工仔都可以買得起。